PMIndiaData/PMIndiaSum huggingface dataset:
امریکہ کے  وزیر خارجہ اور وزیر دفاع نے وزیر اعظم سے ملاقات کی

نئی لّی ، 27 اکتوبر / امریکی وزیرِ خارجہ جناب مائیکل آر پومپیو اور وزیر دفاع ڈاکٹر مارک ٹی ایسپر نے آج وزیر اعظم جناب نریندر مودی سے ملاقات کی ۔ انہوں نے وزیر اعظم کو امریکہ کے صدر کی جانب سے مبارکباد پیش کی ۔ فروری ، 2020 ء میں صدر ٹرمپ کے بھارت کے کامیاب دورے کو یاد کرتے ہوئے وزیر اعظم نے گرم جوشی کے ساتھ مبارکباد کا تبادلہ کیا ۔ امریکی وزیروں نے وزیر اعظم کو اپنی باہمی میٹنگوں اور مفید اور بارآور تیسرے بھارت – امریکہ 2+2 مذاکرات کے بارے میں بتایا ، جو آج منعقد ہوئے تھے ۔ انہوں نے بھارت کے ساتھ مضبوط تعلقات قائم کرنے کی امریکی حکومت کی دلچسپی اور مشترکہ ویژن اور اہداف کو حاصل کرنے کے لئے مل کر کام کرنے کے بارے میں بتایا ۔ وزیر اعظم نے تیسرے 2 + 2 مذاکرات کی کامیاب تکمیل کی ستائش کی ۔ حالیہ برسوں میں باہمی جامع عالمی اسٹریٹیجک ساجھیداری میں کثیر جہتی فروغ پر اپنے اطمینان کا اظہار کرتے ہوئے انہوں نے دونوں ملکوں کے درمیان اعتماد ، مشترکہ اقدار اور عوام سے عوام کے تعلقات کی مضبوط بنیاد کو اجاگر کیا ۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔ ( م ن ۔ و ا ۔ ع ا )
وزیراعظم نے سردارپٹیل کو ان کے یوم وفات پر خراج عقیدت پیش کیا

وزیراعظم جناب نریندر مودی نے سردارپٹیل کو ان کے یوم وفات پر خراج عقیدت پیش کیا ہے اورہندوستان کے لئے ان کی دائمی خدمات کو یاد کیا ہے ۔ ایک ٹویٹ میں ، وزیراعظم نے کہا : ’’میں سردار پٹیل کو ان کے یوم وفات پر خراج عقیدت پیش کرتاہوں اور ہندوستان کے لئے ان کی دوامیت کی حامل خدمات کو یاد کرتا ہوں ۔ خاص طور پر ان کے ذریعہ ملک کو متحد کرنے او ر ہمہ جہت ترقی کو رفتار دینے کے لئے ‘‘۔
وزیراعظم نے 5 ڈی آر ڈی او  ینگ سائنٹسٹس لیباریٹریز  کو قوم کے نام وقف کیا

نئیدہلی 03 جنوری 2020۔وزیراعظم جناب نریندر مودی نے آج بنگلورو میں دفاعی تحقیق اورترقی تنظیم ( ڈی آر ڈی او ) کے ینگ سائنٹسٹس کی 5 لیباریٹریز کو قوم کے نام وقف کیا۔ ڈی آر ڈی او ینگ سائنٹسٹس کی لیباریٹریز ( ڈی وائی ایس ایل ) پانچ شہروں یعنی بنگلورو ، ممبئی ،چنئی ،کولکتہ اور حیدرآباد میں واقع ہیں۔ہرایک لیب مستقبل کے دفاعی نظام یعنی آرٹیفیشئل انٹلی جنس ، کوانٹم ٹیکنالوجیز ، کوگنیٹو ٹکنالوجیز ، اسیمیٹرک ٹکنالوجیز اور اسمارٹ میٹیریل کی ترقی کے لئے اہمیت کی حامل کلیدی ایڈوانسڈ ٹکنالوجی پر کام کرے گی۔ ڈی آر ڈی او کی ایوارڈ تقریب منعقدہ 24 اگست 2014 کے موقع پر وزیر اعظم کی طرف سے ایسی لیباریٹریز کو شروع کرنے کی ترغیب ملی تھی۔ جناب نریندر مودی نے اس وقت ڈی آر ڈی او سے کہا تھا کہ وہ نوجوانوں کو فیصلہ سازی کے اختیارات اور چیلنج سے بھرے ریسرچ مواقع فراہم کرکے ان کو بااختیار بنائے ۔ اس موقع پر خطاب کرتے ہوئے جناب نریندر مودی نے کہا کہ یہ لیب ملک میں ابھرتی ہوئی ٹکنالوجی کے شعبے میں تحقیق وترقی کی نوعیت کی تشکیل میں مدد کریں گی۔ وزیر اعظم نے سائنسدانوں سے کہا کہ وہ نئی دہائی کے لئے ایک روڈ میپ تیار کریں ، جہاں ڈی آر ڈی او ہندوستان کے مختلف شعبوں میں سائنسی تحقیق کی سمت اور رفتار مرتب کرسکے۔سائنسدانوں سے خطاب کرتے ہوئے وزیر اعظم نے کہا کہ ہندوستان کا میزائل پروگرام دنیا بھر میں ایک نمایاں پروگرام ہے۔انہوں نے ہندوستانی خلائی پروگرام اور فضائی دفاعی نظاموںکی ستائش بھی کی ۔وزیراعظم نے کہا کہ ہندوستان کو سائنسی تحقیق کے شعبے میں پیچھے نہیں چھوڑا جاسکتا ۔ انہوں نے کہا کہ حکومت سائنسی برادی کے ساتھ اضافی میل طے کرنے کی خواہاں ہے تاکہ وہ ابھرتی ہوئی ٹکنالوجیز اورقومی سلامتی کے لئے اختراعات میں وقت لگاسکیں۔انہوں نے کہا کہ ڈی آر ڈی او کی اختراعات میک ان انڈیا جیسے پروگراموںکو مضبوط کرنے اور ملک میں ایک درخشاں دفاعی شعبے کو فروغ دینے میں بہت بڑا کردار ادا کرے گی۔پانچ ڈی آر ڈی او ینگ سائنٹسٹس لیب کے قیام سے مستقبل میں جدید ٹکنالوجیز کی تحقیق اورترقی کی بنیاد رکھی گئی ہے ۔یہ ڈی آر ڈی او کے لئے دفاعی ٹکنالوجی میں مستقبل میں تیار رہنے کے لئے ہندوستان کو خودکفیل بنانے کے ہدف کے لئے ایک بہت بڑی چھلانگ ہوگی۔ بنگلورو میں تیزی سے تیار آرٹیفیشیل انٹیلی جنس کے شعبے میں تحقیق کی جائے گی۔ کوانٹم ٹکنالوجی کا تما م اہم شعبہ آئی آئی ٹی ممبئی کی بنیاد پر ہوگا۔ کاگنیٹو ٹکنالوجیز پر مستقبل کا انحصار ہے اور آئی آئی ٹی چنئی تحقیق کے اس شعبے میں لیب کی شروعات کرے گا۔ اسیمیٹرک ٹکنالوجیز کا نیا اور مستقبل والا شعبہ جو جنگوں کے لڑنے کے طریقے بد ل دے گا، وہ جادھو پور یونیورسٹی ، کولکتہ کے کیمپس کی بنیاد پر ہوگا۔اسمارٹ میٹیریل کے شعبے میں تحقیق حیدرآباد کی بنیاد پر ہوگی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ن ا ۔ رم
وزیراعظم 16دسمبر کو قومی ،جنگی یادگار پر سؤرنم  وجے مشعل  کی خراج عقیدت اور ری سیپشن کی تقریب میں شرکت کریں گے

وزیراعظم جناب نریندر مودی 16دسمبر2021 کو دن میں تقریباََ ساڑھے دس بجے قومی جنگی یادگار پر سؤرنم مشعل کی خراج عقیدت اور ری سیپشن کی تقریب میں شرکت کریں گے ۔ 1971 میں بھارت کی فتح اور بنگلہ دیش کی تشکیل کی 50سالہ یادگار کے لئے پچھلے سال 16 دسمبر کو وزیر اعظم نے سؤرنم وجے ورش کی تقریبات کے ایک حصے کے طورپر قومی جنگی یادگار پر جلنے والی دائمی مشعل سے سؤرنم وجے مشعل جلائی تھی ۔ انہوں نے چار دیگر مشعلوں کو بھی جلایا تھا جو ملک کے چاروں سمت میں بھیجی گئی تھیں۔ اس وقت سے ان چاروں مشعلو ں نے سیاچن ، کنیا کماری ، انڈومان ونکوبار جزائر ، لونگے والا ، رن آف کچھ ، اگرتلہ وغیرہ سمیت ملک کے طول وعرض کا سفر کیا ہے۔ ان مشعلوں کو جنگ کے اہم علاقوں کے علاوہ 1971 کی جنگ میں بہادری کا ایوارڈ پانے والوں اور مجاہدین کے گھروں پر بھی لے جایا گیا۔ 16 دسمبر 2021 کو خراج عقیدت کی تقریب کے دوران ان چاروں مشعلوں کو وزیراعظم قومی جنگی یادگار پر ابدی مشعل میں ضم کردیں گے ۔
کابینہ نے بلاسپور میں  نئے ایمس کے قیام کی  منظوری دی ہے

نئی دہلی، 3جنوری 2018/مرکزی کابینہ نے جس کی میٹنگ کی صدارت وزیراعظم نریندر مودی نے کی، پردھان منتری سووستھ سرکشا یوجنا (پی ایم ایس ایس وائی) کے تحت ہماچل پردیش میں بلاسپور کے مقام پر ایک نئے ایمس کے قیام کی منظوری دے دی ہے۔ اس پروجیکٹ پر لاگت 1351کروڑ روپے آئے گی۔ پروجیکٹ کی خصوصیات:
وزیراعظم نے  جارجیا میلونی کو  اٹلی کے عام انتخابات میں ان کی پارٹی فریٹلی ڈی اٹالیا کی قیادت کرنےکے لئےمبارکباد دی

وزیراعظم جناب نریندر مودی نے جارجیا میلونی کو اٹلی کے عام انتخابات میں ان کی پارٹی فریٹلی ڈی اٹالیا کی قیادت کرنےکے لئےمبارکباد دی ہے۔ وزیراعظم نے ٹویٹ کیا : ’’ محترمہ جارجیا میلونی ، اٹلی کے عام انتخابات میں اپنی پارٹی فریٹیلا ڈی اٹالیا کو کامیابی سے ہمکنار کرانےکے لئے ا ٓپ کو مبارکباد دیتا ہوں ۔ میں اپنے تعلقات کو مضبوط کرنے کے لئے ملکر کام کرنے کی خواہش رکھتا ہوں ‘‘۔
کابینہ نے بھارت کے، بعد کی ادائیگی کے بینک قائم کرنے کیلئے لاگت کےنظرثانی شدہ تخمینے کو منظوری دی

نئی دہلی۔29؍اگست۔وزیراعظم جناب نریندر مودی کی قیادت میں مرکزی کابینہ نے بھارت کے، بعد کی ادائیگیوں کے بینک (آئی پی پی بی) قائم کرنے کیلئے پروجیکٹ کے خاکے پر نظرثانی کیلئے منظور دی ۔ پہلے اس کا تخمینہ 800 کروڑ روپئے کا تھا جسے بڑھا کر اب 1435 کروڑ روپے کردیا گیا ہے۔ لاگت کے نظرثانی شدہ تخمینے میں 635 کروڑ روپئے کی اضافی رقم میں سے 400 کروڑ روپئے ٹیکنالوجی کی لاگت اور 235 کروڑ روپئے انسانی وسائل کی لاگت کے لئے مختص کیے گئے ہیں۔ تفصیلات: آئی پی پی بی خدمات یکم ستمبر 2018 سے 650 آئی پی پی بی شاخوں اور 3250 ایکسیس پوائنٹس پر دستیاب ہوں گی۔ نیز یہ سبھی ایک لاکھ 55 ہزار ڈاکخانوں (ایکسیس پوائنٹ) میں دسمبر 2018 سے دستیاب ہوں گی۔ اس پروجیکٹ سے تقریباً 3500 ہنرمند بینکنگ پیشہ ور افراد اور ملک بھر میں مالی خواندگی کی تشہیر کرنے میں مصروف دیگر افراد یا ایجنسیوں کیلئے روزگار کے نئے موقع پیدا ہوں گے۔ اس پروجیکٹ کا مقصد عام آدمی کیلئے آسان ترین رسائی والے مناسب خرچ والے اور قابل اعتبار بینک تعمیر کرنا ،بینکنگ سے محروم افراد کیلئے روکاوٹوں کو دور کرکے مالی شمولیت کے ایجنڈے کو آگے بڑھانا اور گھر گھر جاکر بینکنگ میں مدد کرکے بینکنگ سے وابستہ لوگوں کیلئے موقع کی لاگت میں تخفیف کرنا ہے۔ یہ پروجیکٹ حکومت کے کم نقدی والی معیشت کے خاکے کا حصہ ہے اور ساتھ ہی ساتھ اقتصادی ترقی اور مالی شمولیت دونوں کو فروغ دیتا ہے۔ آئی پی پی بی کا ایک بڑا ڈھانچہ بینک درجے کی کارکردگی ، دھوکے بازی اور جو کھم سے نمٹنے کے معیارات کو نظر میں رکھتے ہوئے تعمیر کیا گیا ہے اور یہ ادائیگیوں اور بینکنگ کے طور طریقوں کے مطابق ہے۔ آئی پی پی بی خدمات آئی پی پی بی اپنے ٹیکنالوجی والے حل کے ذریعے ادائیگیوں / مالی خدمات فراہم کرے گی جومحکمہ ڈاک کے ملازمین/ دور دراز تک پہنچنے والے ایجنٹوں کے ذریعے انہیں خط بھیجنے والوں سے مالی خدمات فراہم کرنے والوں میں تبدیل کرکے دستیاب کی جائیں گی۔ آئی پی پی بی دور دراز تک پہنچنے والے ایجنٹوں (ڈاک عملہ اور گرامین ڈاک سیوک) کو ترغیب / کمیشن براہ راست ان کے کھاتوں میں ڈال دی جائے گی تاکہ ان میں آئی پی پی بی ڈیجیٹل خدمات صارفین تک پہنچانے کو فروغ دینے کے مقصد سے جذبہ پیدا کیاجاسکے۔ محکمہ ڈاک کو آئی پی پی بی کی طرف سے جو کمیشن ادا کی جائے گی اس کا ایک حصہ ڈاک خانوں کے اخراجات میں اضافے کے طور پر استعمال کیا جائیگا۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ا س۔ ع ن
وزیراعظم نے میگھالیہ کو اس کے یوم تاسیس کے موقع پر مبارکباد دی

نئی دہلی۔21؍جنوری۔ وزیراعظم جناب نریندر مودی نےآج میگھالیہ ریاست کے عوام کو اس کے یوم تاسیس کے موقع پر مبارکباد دی ہے۔ ایک ٹوئیٹ پیغام میں وزیراعظم نے کہا ’’میگھالیہ کے عوام اپنی رحم دلی اور ہمدردانہ مزاج کے لیے جانے جاتے ہیں۔ کھیلوں اور موسیقی سے لیکر فطرت کے تحفظ تک ، ان سے بہت کچھ سیکھا جاسکتا ہے۔ آنے والے برسوں میں میگھالیہ کی ترقی کیلئے دعاگو ہوں‘‘۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔اس ۔ ع ن
وزیر اعظم نے مالدیپ کی عوامی مجلس کے اسپیکر جناب محمد نشید سے ملاقات کی

نئی دہلی، 13/دسمبر۔ مالدیپ کی عوامی مجلس کے اسپیکر جناب محمد نشید نے وزیر اعظم جناب نریندر مودی سے ملاقات کی۔ جناب محمد نشید راجیہ سبھا کے چیئرمین اور لوک سبھا کے اسپیکر کی مشترکہ دعوت پر ہندوستان آئے ہیں۔ جناب محمد نشید کا خیرمقدم کرتے ہوئے وزیر اعظم جناب نریندر مودی نے کہا کہ ہندوستان اور مالدیپ کی پارلیمنٹ کے درمیان تعلق ہند- مالدیپ تعلقات کے کلیدی عنصر کی حیثیت رکھتا ہے۔ اس کے ساتھ ہی وزیر اعظم نے اپنے اس اعتماد کا اظہار بھی کیا کہ جناب محمد نشید کے موجودہ دورۂ ہند سے ہندوستان اور مالدیپ کے درمیان رابطوں اور دوستانہ مراسم کو مزید مستحکم کرے گا۔ وزیر اعظم نے پچھلے سال ماہ جون میں اپنے سفر مالے کا ذکر کرتے ہوئے جناب نشید کی قیادت کی ستائش کرتے ہوئے کہا کہ مالدیپ کی عوامی مجلس کے اسپیکر موصوف کی قیادت سے مالدیپ میں جمہوریت کو مضبوطی اور استحکام حاصل ہوا ہے۔ وزیر اعظم نے اس موقع پر ہندوستان کی اس عہد بستگی کا بھی اعادہ کیا کہ ایک مستحکم، خوشحال اور پرامن ایسے مالدیپ کے لئے مالدیپ کی سرکار کے ساتھ ہندوستان اپنا تعاون اور کوششیں جاری رکھے گا، جہاں دوست دار ملک مالدیپ کے لوگوں کے عزائم کی خوش اسلوبی کے ساتھ پورے ہوسکیں گے۔ وزیر اعظم جناب نریندر مودی کی خیرمقدمی تقریر کے جواب میں عوامی مجلس کے اسپیکر جناب محمد نشید نے ہند- مالدیپ تعلقات کو مستحکم بنانے کی کوششوں کے لئے وزیر اعظم جناب نریندر مودی کی کوششوں کا شکریہ ادا کیا۔پچھلے سال مالدیپ میں نئی سرکار کی قیام کے بعد سے ہند – مالدیپ تعلقات کے استحکام کے لئے وزیراعظم جناب نریندر مودی کی کوششیں مسلسل جاری رہی ہیں۔ جناب محمد نشید نے اس بات کے لئے بھی وزیر اعظم کا شکریہ ادا کیا کہ مالدیپ کے عوام کے لئے مالدیپ کی ترقی کے لئے ہندوستان کا تعاون خوش آئند رہا ہے۔ انھوں نے اپنے اس موقف کا بھی اعادہ کیا کہ مالدیپ کی سرکار ہندوستان کو ترجیح و اوّلیت دینے کی پالیسی جاری رکھے گی اور پارلیمانی وفد کے دورے سے ہندوستان اور مالدیپ کے درمیان دوستی میں مزید اضافہ ہوگا۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ س ش۔م ر
وزیراعظم نئی دہلی میں اپنی رہائش گاہ پر سکھوں کے ایک وفد کی میزبانی کریں گے

وزیراعظم جناب نریندر مودی نئی دہلی میں اپنی رہائش گاہ پر سکھوں کے ایک وفد کی میزبانی کریں گے۔ جناب مودی آج شام کو تقریباً ساڑھے پانچ بجے حاضرین سے خطاب بھی کریں گے۔ ایک ٹوئٹ میں وزیراعظم نے کہا: ’’آج شام میں اپنی رہائش گاہ پر سکھوں کے ایک وفد کی میزبانی کروں گا۔اس گروپ میں زندگی کے مختلف شعبوں سے تعلق رکھنے والے لوگ شامل ہیں۔ میں تقریباً ساڑھے پانچ بجے حاضرین سے خطاب بھی کروں گا۔ ضرور دیکھئے گا….‘‘
پنڈت مدن موہن مالویہ کی جینتی پر وزیر اعظم کا خراج عقیدت

نئی دلّی ، 26 دسمبر؍ وزیر اعظم جناب نریندر مودی نے پنڈت مدن موہن مالویہ کی جینتی پر انہیں خراج عقیدت پیش کیا ہے ۔ وزیر اعظم نے اپنے پیغام میں کہا ہے کہ ’’ مہامنا کی جینتی پر ہم انہیں یاد کرتے ہیں ۔ انہوں نے ہماری تحریک آزادی میں اور تعلیم میں لا فانی و گران قدر تعاون دیا ۔ ۔ ۔ ۔ ۔ ۔
وزیر اعظم  750 میگاواٹ کا ریوا شمسی پروجیکٹ  قوم کے نام وقف کریں گے

نئی دلّی ، 09 جولائی / وزیر اعظم جناب نریندر مودی 10 جولائی ، 2020 ء کو مدھیہ پردیش کے ریوا میں قائم 750 میگا واٹ کا شمسی پروجیکٹ قوم کے نام وقف کریں گے ۔ یہ پروجیکٹ 250 میگا واٹ کے 3 شمسی بجلی پیدا کرنے والے یونٹوں پر مشتمل ہے ، جو سولر پارک ( کل رقبہ 1500 ہیکٹیئر ) میں 500 ہیکٹیئر آراضی پر محیط ہے ۔ یہ شمسی پارک ریوا الٹرا میگا سولر لمیٹیڈ ( آر یو ایم ایس ایل ) کے ذریعے تیار کیا گیا ہے ، جو مدھیہ پردیش اُرجا وِکاس نگم لمیٹیڈ ( ایم پی یو وی این ) اور سرکاری سیکٹر کی کمپنی سولر انرجی کارپوریشن آف انڈیا ( ایس ای سی آئی ) کا ایک مشترکہ پروجیکٹ ہے ۔ آر یو ایم ایس ایل کو پارک کو فروغ دینے کے لئے 138 کروڑ روپئے کی مالی امداد دی گئی ہے ۔ پارک کو فروغ دیئے جانے کے بعد آر یو ایم ایس ایل نے پھر سے نیلامی کے ذریعے سولر پارک میں 250 میگا واٹ کے 3 شمسی یونٹ تیار کرنے کی خاطر مہندرا رینیوبل پرائیویٹ لمیٹیڈ ، اے سی ایم ای جے پور سولر پاور پرائیویٹ لمیٹیڈ اور ارینسن کلین انرجی پرائیویٹ لمیٹیڈ کو منتخب کیا تھا ۔ ریوا سولر پروجیکٹ ، اُن بہترین نتائج کی ایک مثال ہے ، جو مرکزی و ریاستی حکومتوں کے درمیان تال میل کے ذریعے حاصل کئے جا سکتے ہیں ۔ ریوا شمسی پروجیکٹ ملک میں ایک ایسا پہلا شمسی پروجیکٹ ہے ، جو گرڈ کی رکاوٹ کو دور کرے گا ۔ 2017 ء کے شروع میں شمسی پروجیکٹ کی شرح ، 4.50 روپئے فی یونٹ کے مقابلے ریوا پروجیکٹ نے تاریخی نتائج حاصل کئے ہیں اور پہلے سال کی شرح 2.97 روپئے فی یونٹ ہو گی ، جب کہ 15 سال میں اس میں 0.05 روپئے فی یونٹ کا اضافہ ہو گا اور یہ 25 سال میں 3.30 روپئے فی یونٹ تک ہو گی ۔ یہ پروجیکٹ سالانہ تقریباً 15 لاکھ ٹن کاربن ، سی او 2 کے اخراج میں کمی کرے گا ۔ ریوا پروجیکٹ کو بھارت اور بیرونی ملکوں میں اِس کے شاندار ڈھانچے اور اختراع کے لئے تسلیم کیا گیا ہے ۔ ایم این آر ای نے بجلی پیدا کرنے والوں کے لئے اِس کی ادائیگی کے سکیورٹی کے نظام میں خطرات کو کم کرنے کے ایک ماڈل کے طور پر دوسری ریاستوں سے سفارش کی ہے ۔ اسے اختراع اور شاندار کار کردگی کے لئے عالمی بینک کے گروپ صدر کا ایوارڈ حاصل ہوا ہے اور اسے وزیر اعظم کی " اختراعات کی کتاب : نیا آغاز" میں شامل کیا گیا ہے ۔ یہ پروجیکٹ قابلِ تجدید توانائی کا ایسا پہلا پروجیکٹ ہے ، جو ریاست کے باہر یعنی دلّی میٹرو کو توانائی فراہم کرے گا ۔ دلّی میٹرو کو اِس پروجیکٹ سے 24 فی صد توانائی حاصل ہو گی ، جب کہ اس کی 76 فی صد بجلی مدھیہ پردیش کی ریاستی بجلی تقسیم کرنے والی کمپنیوں کو سپلائی کی جائے گی ۔ ریوا پروجیکٹ سال 2022 ء تک 100 جی ڈبلیو شمسی توانائی سمیت 175 جی ڈبلیو کی قابلِ تجدید توانائی کی تنصیبی صلاحیت کے ہدف کو حاصل کرنے کے بھارت کے عہد کی ایک مثال ہے ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا ) (09-07-2020)
کلائیمیٹ ایمبیشن سمٹ میں وزیر اعظم کے پیغام کا متن

معزز حضرات ، یہ سربراہ اجلاس آب و ہوا میں تبدیلی کے خلاف ہماری لڑائی کے سب سے حوصلہ افزا قدم – پیرس معاہدے کے پانچ سال مکمل ہونے کے موقع پر ہو رہا ہے ۔ آج ، ایسے میں ، جب کہ ہم اپنی نظر کو اور زیادہ اونچائیوں تک لے جانے کی کوشش کر رہے ہیں ، ہمیں ماضی کے منظر کو نہیں بھولنا چاہیئے ۔ ہمیں نہ صرف اپنے حوصلوں پر نظر ثانی کرنی چاہیئے بلکہ پہلے سے مقررہ اہداف کے تئیں کامیابی کا بھی جائزہ لینا چاہیئے ۔ صرف اُس صورت میں ہی ہماری آواز مستقبل کی نسلوں کے لئے بھروسہ مند ہو گی ۔ معزز حضرات ، میں بہت انکسار کے ساتھ آپ کو یہ بتانا چاہتا ہوں کہ بھارت نہ صرف پیرس معاہدے کے اپنے اہداف کو حاصل کرنے کی راہ پر گامزن ہے ، بلکہ یہ توقعات سے کہیں آگے بڑھ جائے گا ۔ ہم نے اپنے اخراج میں 2005 ء کی سطح میں 21 فی صد کی کمی کی ہے ۔ ہماری شمسی توانائی کی صلاحیت ، جو 2014 ء میں 2.63 گیگا واٹ تھی ، 2020 ء میں 36 گیگا واٹ ہو گئی ہے ۔ قابلِ تجدید توانائی کی ہماری صلاحیت دنیا میں چوتھی سب سے زیادہ صلاحیت ہے ۔ یہ صلاحیت 2022 ء سے پہلے 175 گیگا واٹ تک پہنچ جائے گی اور ہم نے اِس سے بھی زیادہ حوصلہ مند ہدف مقرر کیا ہے – 2030 ء تک قابل تجدید توانائی کی 450 گیگا واٹ کی صلاحیت حاصل کرنا ۔ ہم نے اپنے جنگلات میں توسیع کرنے اور نباتاتی تنوع کا تحفظ کرنے میں کامیابی حاصل کی ہے اور دنیا کی سطح پر بھارت نے دو اہم اقدامات کا آغاز کیا ہے ۔ بین الاقوامی شمسی اتحاد اور آفات میں قابلِ بحالی بنیادی ڈھانچے کا اتحاد ۔ معزز حضرات ، 2047 ء میں بھارت ایک جدید اور آزاد ملک کے طور پر 100 سال کا جشن منائے گا ۔ کرۂ ارض کے رہنے والے میرے تمام ساتھیوں کے لئے ، میں آج ایک عہد کرتا ہوں ، صد سالہ بھارت نہ صرف اپنے ہدف پورے کرے گا ، بلکہ آپ کی توقعات سے کافی آگے بڑھ جائے گا ۔ شکریہ ۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔ ( م ن ۔ و ا ۔ ع ا )
گلاسگو، برطانیہ میں سی او پی 26 کے سائیڈ لائن پر جناب بل گیٹس سے وزیر اعظم کی ملاقات

وزیر اعظم جناب نریندر مودی نے 2 نومبر 2021 کو گلاسگو، برطانیہ میں سی او پی 26 چوٹی کانفرنس کے سائیڈ لائن پر جناب بل گیٹس کے ساتھ ملاقات کی۔ وزیر اعظم نے بھارت میں بل اینڈ ملنڈا گیٹس فاؤنڈیشن کے ذریعے کیے جا رہے کاموں کی تعریف کی۔ بل گیٹس نے وزیر اعظم کو مشن انوویشن میں ہونے والی پیش رفت کے بارے میں بتایا۔ انہوں نے مشن انوویشن کے تحت بھارت میں سرگرمیوں کو تیز کرنے کے طریقوں پر بات کی۔ گرین ہائیڈروجن، جہاز رانی کے ایندھن، بیٹری اسٹوریج اور ویکسین ریسرچ جیسے شعبوں میں امید افزا مواقع پر بھی بات چیت ہوئی۔
وزیراعظم نے 15 سے 18 سال کی عمر کے نوجوانوں کو ٹیکہ لگوانے کے لئے مبارکباد دی

وزیراعظم جناب نریندر مودی نے آج 15 سے 18 سال کی عمر کے ان نوجوان بھارتیوں کو مبارکباد دی ہے جنہوں نے ٹیکے لگوا لئے ہیں۔ 15 سے 18 سال کی عمر کے زمرے کے نوجوانوں کو آج سے ٹیکہ لگانے کا عمل شروع کیا گیا ہے۔ وزیراعظم نے ان کے والدین کو بھی مبارکباد دی۔ وزیراعظم نے ٹویٹ کیا : ’’ آج ہم نے کووڈ -19 سے نوجوانوں کو تحفظ فراہم کرنے کی جانب ایک اہم قدم اٹھایا ہے۔ 15 سے 18 سال کی عمر کے ان سبھی میرے نوجوان دوستوں کو مبارکباد، جنہوں نے ٹیکے لگوالئے ہیں۔ ان کے والدین کو بھی مبارکباد پیش کرتا ہوں۔ میں زیادہ سے زیادہ نوجوانوں سے اپیل کروں گا کہ آنے والے دنوں میں ٹیکے لگوائیں۔ وزیراعظم نے اس سلسلے میں صحت اور خاندانی بہبود کے مرکزی وزیر ڈاکٹر منسکھ مانڈویہ کے ٹویٹ کو ری ٹویٹ کیا۔
وزیراعظم کی اتر پردیش میں مختلف پروجیکٹوں کے آغاز سے متعلق تقریب میں شرکت

نئیدہلی۔29جون ، 2018؛ وزیراعظم جناب نریندر مودی نےا ٓج لکھنو کا دورہ کیا۔ انہوں نے اتر پردیش میں 81 پروجیکٹوں کے آغاز سے متعلق تقریب میں شرکت کی۔ ان پروجیکٹوں پر ساٹھ ہزار کروڑ روپے کی سرمایہ کاری کی جائے گی۔ ان پروجیکٹوں کو فروری 2018 میں منعقدہ اتر پردیش سرمایہ کاری سربراہ کانفرنس کے کچھ مہینے کے اندر شروع کرنے کا فیصلہ کیا گیا ہے۔ اس کا مقصد ریاست میں سرمایہ کاری اور صنعت کاری کے لیے سرمایہ کاری کو راغب کرنا ہے۔ وزیراؑطم نے ملک کے مختلف حصوں میں ہونے والی شدید بارش کا ذکر کیا۔ انہوں نے کہا کہ مرکزی حکومت صورتحال کی نگرانی کر رہی ہے اور ریاستی حکومت کے ساتھ مل کر متاثرہ افراد کو امداد پہنچانے کا کام کر رہی ہے۔ انہوں نے کہا کہ ایک ذمہ دار حکومت کے طور پر اس کا خاص مقصد لوگوں کی زندگی میں آسانیاں فراہم کرنا ہے۔ انہوں نے کہا کہ آج کا اجلاس ریاست اتر پردیش کو تبدیل کرنے سے متعلق کوشش کا حصہ ہے۔ انہوں نے کہا کہ یہ پروجیکٹ جس رفتار سے پانچ مہینے کے اندر شروع کئے گئے ہیں وہ نہایت ہی اہمیت کا حامل ہے۔ انہوں نے اس حصولیابی کے لیے اتر پردیش حکومت کی ستائش کی۔ انہوں نے کہا کہ سبھی پروجیکٹ ریاست کے بعض حصے تک محدود نہیں بلکہ متوازن ترقی لائیں گے۔ وزیراعظم نے ریاست میں کام کے کلچر کی تعریف کی۔ انہوں نے کہا کہ ریاست میں سرمایہ کاری کے سلسلے میں جو تبدیلی آئی ہے اس سے روزگار، تجارت، اچھی سڑک، مناسب بجلی کی سپلائی اور ایک تابناک مستقبل کے مواقع پیدا کر رہی ہے۔ انہوں نے کہا کہ ان پروجیکٹوں سے روزگار کے متعدد مواقع فراہم ہوں گے اور سماج کے مختلف طبقات کو فائدہ ہوگا۔ انہوں نے کہا کہ ان اہم پروگرام سے ڈیجیٹل انڈیا اور میک ان انڈیا جیسے پروجیکٹوں کو تقویت حاصل ہوگی۔ وزیر اعظم نے کہا کہ ملک کے دیہی علاقوں میں پھیلے تین لاکھ عام خدمات مراکز گاؤں کی زندگی میں تبدیلی لا رہے ہیں۔ وزیراعظم نے کہا کہ مرکزی حکومت سلوکو ختم کر رہی ہے اور حل اور ہم آہنگی پر توجہ مرکوز کر رہی ہے۔ وزیراعظم نے کہا کہ ہندوستان دنیا میں موبائل تیار کرنے والا دوسرا سب سے بڑا ملک بن گیا ہے اور اتر پردیش اس مینوفیکچرنگ انقلاب میں سر فہرست ہے۔ وزیراعظم نے کہا کہ بنیادی ڈھانچے سے متعلق پروجیکٹوں کی تکمیل سے ہندوستان میں تجارت کرنا مزید آسان ہو جائے گا اور لاجسٹکس پر ہونے والے اخراجات میں کمی آئے گی۔ انہوں نے انٹرپرینیور اور تاجروں سے ڈیجیٹل لین دین کرنے کی اپیل کی۔ وزیراؑظم نے ملک میں بجلی کی سپلائی کے سلسلے میں کئے گئے اقدامات کا ذکر کیا۔ انہوں نے کہا کہ ہندوستان روایتی توانائی سے سبز توانائی کی طرف بڑھ رہا ہے اور شمسی توانائی میں اتر پردیش ایک مرکز ہوگا۔ انہوں نے کہا کہ ہندوستان کی توانائی سے متعلق خسارہ سال 14-2013 میں 4.2 فیصد سے کم ہوکر آج ایک فیصد سے بھی کم ہو گیا ہے۔ وزیراعظم نے کہا کہ نئے ہندوستان کا روڈ میپ ملک کے عوام کی خواہشات کی تکمیل ہے اور یہ عوامی شرکت سے ہو پائی ہے۔ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
وزیر اعظم نے گورو نانک دیو جی کے 550 ویں پرکاش پرو کے موقع پر عوام کو مبارک باد پیش کی

نئی دلّی ، 12 نومبر وزیر اعظم جناب نریندر مودی نے شری گورو نانک دیو جی کے 550 ویں پرکاش پرو کے موقع پر سب کو مبارک باد پیش کی ہے ۔ انہوں نے کہا ہے کہ ” یہ دن اپنے آپ کو ایک بار پھر شری گورو نانک دیو جی کے انصاف ، شمولیت اور معاشرے میں ہم آہنگی کے خواب کی تکمیل کے لئے وقف کرنے کا دنہے ۔ “ Narendra Modi @narendra Modi آج ،شری گورو نانک دیو جی کے 550 ویں پرکاش پرو کے انتہائی خاص موقع پر میں اپنی جانب سے سب کو مبارک باد پیش کرتا ہوں ۔ یہ دن اپنے آپ کو ایک بار پھر شری گورو نانک دیو جی کے انصاف ، شمولیت اور معاشرے میں ہم آہنگی کے خواب کی تکمیل کے لئے وقف کرنے کا دن ہے ۔ “ ۔ ۔ ۔ ۔ ۔ ۔
وزیراعظم نے احمدآباد میں جدید ترین سہولتوں کے حامل سردارولبھ بھائی پٹیل انسٹی ٹیوٹ آف میڈیکل سائنسزکا افتتاح کیا

نئی دہلی ،18جنوری :وزیراعظم ، جناب نریندرمودی نے احمدآباد میں جدید ترین سہولتوں کے حامل سپراسپشلٹی سرکاری اسپتال یعنی سردارولبھ بھائی پٹیل انسٹی ٹیوٹ آف میڈیکل سائنسزاینڈریسرچ کا افتتاح کیاہے ۔ اسے احمد آباد میونسپل کارپوریشن نے تعمیر کیاہے اور یہ اسپتال 78میٹربلند ہے ، 1500بستروں والا یہ اسپتال جدیدترین سہولتوں سے آراستہ ہے ، جس میں ایئر ایمبولینس بھی شامل ہے ۔ وزیراعظم نے اسپتال کی سہولتوں کا معائنہ کیااور عالمی درجہ کے اس اسپتال کے قیام کے لئے احمدآباد میونسپل کارپوریشن کی کوششوں کی تعریف کی اورکہاکہ سردارولبھ بھائی پٹیل انسٹی ٹیوٹ ا ٓف میڈیکل سائنسز اینڈریسرچ جو احمدآباد اسپتال میں قائم کیاگیاہے ، وہ ملک کے دیگرسرکاری اسپتالوں کے لئے ایک نمونے کے طورپرکام کریگا۔ 750کروڑروپے کی لاگت سے تیار17منزلہ مذکورہ اسپتال واجبی قیمتوں پرعالمی معیارات کی سہولتیں فراہم کریگا اوریہ اسپتال آیوشمان بھارت سے مربوط ہے ۔ اس موقع پرحاضرین سے خطاب کرتے ہوئے ، جناب مودی نے یہ کہتے ہوئے آیوشمان بھارت پرزوردیاکہ آیوشمان بھارت کی وجہ سے ہی اب چھوٹے شہروں میں بھی نئے اسپتالوں کی ضرورت محسوس کی جارہی ہے ۔ نئے اسپتال تیزی سے کھل رہے ہیں ، ڈاکٹروں اورنیم طبی عملے کے لئے مطالبات بڑھتے جارہے ہیں اوراس طریقے سے حفظان صحت کے شعبے میں نوجوانوں کے لئے متعد د روزگارکے مواقع فراہم ہورہے ہیں ۔ وزیراعظم نےکہاکہ ملک نے حفظان صحت کی سہولتوں اور طبی تعلیم کے معا ملے میں بڑی توسیع کا مشاہدہ کیاہے اوریہ گذشتہ چند برسوں کے دوران ہواہے اوراس کے نتیجے میں شہریوں کے لئے حفظان صحت کی سہوتوں کی تکمیل اورفراہمی میں بڑی مدد مل رہی ہے ۔ وزیراعظم نے کہاکہ ناداروں کے تئیں تشویش اوران کی ضروریات کی تکمیل ہماری اعلی ترجیح ہے اورحکومت ان کے ساتھ کھڑی ہے اورحکومت کی ترجیح یہی ہے کہ پردھان منتری جن اوشدھی یوجنا کے تحت حفظان صحت کی خدمات کی توسیع کی جائے اور جینیاتی دواؤں کو ملک بھرمیں کم داموں پرفراہم کرایاجائے ۔ انھوں نے کہاکہ ملک بھرمیں تقریبا5ہزار پردھان منتری جن اوشدھی کیندرقائم کئے گئے ہیں ۔ وزیراعظم نے کہاکہ حکومت نے سب کے لئے یکساں اوربرابری کے مواقع فراہم کرنے کا عہد کررکھاہے اور عام زمرے کے نادارافراد کے لئے 10فیصد کا ریزرویشن اس سمت میں اٹھایاگیا ایک قدم ہے ۔ اس مقصد کے لئے تعلیمی اداروں میں 10فیصد نشستوں کا اضافہ کیاجارہاہے انھوں نے گجرات حکومت کو 10فیصد ریزرویشن کے فیصلے کو نافذ کرنے والی اولین ریاست کے طورپر تعریف وتوصیف سے نوازااور کہاکہ عام زمرے کے ناداروں کو سرکاری نوکریوں اورتعلیمی اداروں میں یہاں 10فیصد کا ریزرویشن فراہم کرایاگیاہے ۔ اس موقع پر ایک خوشگوار انداز میں وزیراعطم نے کہاکہ نئے سال میں گجرات کا ان کا یہ پہلادورہ ہے اور یہ دورہ اس وقت عمل میں آیاہے جب تیوہاروں کا سیزن نزدیک ہے اوراس سے بہترکیاوقت ہوتا جب احمدآباد کے عوام کو حفظان صحت کی سہوتوں کو وقف کیاجاتا۔ انھوں نے کہاکہ ملک میں بہت کم میونسپل ادارے اس طرح کی عالمی سہولتوں کی فراہمی کے لئے آگے آئے ہیں ۔ وزیراعظم نے احمدآباد کے میئرکے طورپر سردارپٹیل کے کردارکی تعریف کی ،جنھوں نے صحت ، حفظان صحت اور شہرمیں صفائی ستھرائی کو فروغ دینے کے لئے مثالی کام کئے تھے ۔ وزیراعظم نے اپنی بات یہ کہتے ہوئے ختم کی کہ سب کی ترقی کے لئے مساوی مواقع فراہم کرنے کا اپناوعدہ انھوں نے پورا کیاہے انھوں نے کہاکہ سب کا ساتھ ، سب کا وکاس نیو انڈیا کے لئے آئندہ کا راستہ ہے ۔ ۔۔۔۔۔۔۔۔۔۔۔۔۔۔۔۔
جناب منوہرپاریکرکی رحلت پروزیراعظم کی تعزیت

نئی دہلی ،18مارچ : وزیراعظم ، جناب نریندرمودی نے گواکے وزیراعلیٰ جناب منوہرپاریکرکی رحلت پرتعزیت کااظہارکیاہے ۔ وزیراعظم نے اپنے پیغام میں کہاہے کہ ‘‘جناب منوہرپاریکر ایک مقبول سیاست داں تھے ۔ وہ سچے حب الوطن اورغیرمعمولی صلاحیت کے حامل انتظام کارتھےاورسبھی لوگ ان کے مداح تھے ۔ قوم کے تئیں ان کی لاثانی خدمات کو پیڑھیاں یاد رکھیں گی ۔ ان کی رحلت سے مجھے گہراصدمہ ہواہے ، ان کے افراد کنبے کے تئیں میں دلی تعزیت کا اظہارکرتاہوں ۔ اوم شانتی ۔ جناب منوہر پاریکرجدید گواکے معمار تھے ۔ ان کی جیدشخصیت اور سب کو ساتھ لے کرچلنے والی فطرت کی وجہ سے وہ برسوں تک سیاست کے پسندیدہ رہنمابنے رہے ۔ عوامی فلاح وبہبود کی ان کی پالیسیوں نے گواکو ترقی کی قابل ذکربلندیوں سے ہمکنارکیا۔ وزیردفاع کے طورپر ان کی مدت کارکے لئے بھارت ہمیشہ ان کا ممنون ومشکوررہے گا۔ جب وہ وزیردفاع کےعہدے پرفائز تھے، تو اس دورمیں ایسے متعدد فیصلے لئے گئے ،جنھوں نے بھارت کی سلامتی صلاحیت میں اضافہ کیا ، اندورن ملک دفاعی پیداوار کو بڑھاواملا اور سابق فوجیوں کی زندگی بہتربنی ۔ ’’ ۔۔۔۔۔۔۔۔۔۔۔۔۔۔۔۔